ນັກຮຽນຮູ້ອັກຊັງຕີງຊົມເຊີຍຄຳຕັດສິນຂອງPCAກ່ຽວກັບກໍລະນີຟ້ອງຮ້ອງຈີນຂອງຟີລິບປິນ
ບັນດານັກເຄື່ອນໄຫວ ຟີລິບປີນ ຊົມເຊີຍຄຳຕັດສິນຂອງສານ PCA
(ພາບ: ສຳນັກຂ່າວສານ ຫວຽດນາມ)
ສາດສະດາຈານ Ezequiel Ramoneda, ຜູ້ປະສານງານສູນຄົ້ນຄ້ວາ ອາຊີຕາເວັນອອກສ່ຽງໃຕ້ ຂຶ້ນກັບມະຫາວິທະຍາໄລ La Plata, ປະເທດ ອັກຊັງຕີງ ມີບົດວິຈານໃນໜັງສືພິມ Resumen Latinoamericano ຊົມເຊີຍຄຳຕັດສິນຂອງສານອະນຸຍາໂຕຕຸລາການ ຢູ່ ລາໄຮ (ປະເທດ ໂຮນລັງ) ກ່ຽວກັບກໍລະນີຟ້ອງຮ້ອງ ຈີນ ຂອງ ຟີລິບປິນ ກ່ຽວຂ້ອງເຖິງຄວາມຂັດແຍ້ງກັນຢູ່ທະເລຕາເວັນອອກ. ທ່ານ Ramoneda ຊົມເຊີຍຄຳຕັດສິນຂອງສານອະນຸຍາໂຕຕຸລາການເມື່ອຖືວ່າ ສິ່ງດັ່ງກ່າວໄດ້ສ້າງປະຖົມປັດໄຈດ້ານນິຕິກຳສຳຄັນໃຫ້ບັນດາການຂັດແຍ້ງກັນກ່ຽວກັບອະທິປະໄຕຢູ່ທະເລຕາເວັນອອກຂອງຫຼາຍປະເທດອື່ນໆຄື: ຫວຽດນາມ, ມາເລເຊຍ, ບຣູໄນ ແລະ ອິນໂດເນເຊຍ, ນອກຈາກ ຈີນ ແລະ ຟີລິບປິນ. ທ່ານ Ramoneda ເນັ້ນໜັກເຖິງຄວາມໝາຍເສດຖະກິດ ແລະ ຍຸດທະສາດຂອງທະເລຕາເວັນອອກ, ເຊິ່ງແມ່ນເສັ້ນທາງພົວພັນແລກປ່ຽນສຳຄັນ, ມີຊັບພະຍາກອນຢ່າງຫຼວງຫຼາຍ…, ພ້ອມທັງໄຈ້ແຍກເລິກ ແລະ ເຊື່ອມຕໍ່ບັນດາເຫດການກ່ຽວຂ້ອງເຖິງບັນດາການຂັດແຍ້ງກັນດ້ານອະທິປະໄຕຢູ່ພາກພື້ນ. ສາດສະດາຈານ Ramoneda ກໍ່ຄັດຄ້ານການອ້າງເອົາກຳມະສິດທີ່ໄຮ້ເຫດຜົນກ່ຽວກັບ “ເສັ້ນ 9 ຕອນ” ຂອງ ຈີນ ຢູ່ທະເລຕາເວັນອອກ, ເມີນເສີຍຕໍ່ຄວາມເອົາໃຈໃສ່ຂອງບັນດາຝ່າຍກ່ຽວຂ້ອງ, ຖືນີ້ແມ່ນການກະທຳກະຫາຍສົງຄາມ, ແທນທີແກ້ໄຂບັນດາການຄັດແຍ້ງກັນໂດຍສັນຕິວິທີ, ກໍ່ຄືເລື່ອງປະເທດນີ້ຂັດຂວາງການຫາປາຂອງຊາວປະມົງປະເທດອື່ນຢູ່ພາກພື້ນ, ນາບຂູ່ຄວາມເສລີ, ຄວາມປອດໄພການເດືອເຮືອ ແລະ ສະພາບແວດລ້ອມຊີວະພາບ.
(ແຫຼ່ງຄັດຈາກ VOV)